มีอาการเจ็บใต้ราวอก เวลากด บางทีก็ไม่เจ็บ ก่อนหน้านี้มีอาการหัวใจเต้นเร็วค่ะ อยากทราบว่าเป็นอะไรค่ะ
สวัสดีค่ะอาการเจ็บที่ใต้ราวอก ใจสั่นนั้น อาจจะมีสาเหตุมาจากความตื่นเต้นตกใจชั่วขณะ หัวใจเต้นผิดจังหวะ หัวใจขาดเลือดแต่มักจะเป็นเจ็บตื้อๆเหมือนมีของหนักมาทับ สัมพันธ์กับการออกแรงร่วมกับอาจจะมีประวัติโรคความดันสูงหรือไขมันสูงนำมาก่อนด้วย สาเหตุอื่นๆเช่นโรคไทรอยด์ทำงานมากผิดปกติ เจ็บจากกล้ามเนื้อหรือกระดูกอ่อนที่อกอักเสบ ผลข้างเคียงจากการใช้ยาหรือสารกระตุ้นบางชนิดเป็นต้นโดยหากมีอาการเจ็บมากรบกวนการใช้ชีวิต ใจสั่นบ่อยๆ ควรไปพบแพทย์เพื่อตรวจหาสาเหตุว่าไม่มีสาเหตุที่เกี่ยวกับโรคหัวใจก่อนค่ะเบื้องต้นงดการออกแรงหนักๆ งดการใช้ยาทุกชนิดที่ไม่จำเป็น หากมีอาการให้รีบนั่งพักในที่อากาศถ่ายเทดี